1993R3253 — DA — 16.06.1995 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).

▼B

KOMMISSIONENS FORORDNING (EF) Nr. 3253/93

af 26. november 1993

om gennemførelsesbestemmelser til Rådets forordning (EØF) nr. 2019/93 for så vidt angår støtteforanstaltninger for lokale produkter i frugt-, grøntsags- og blomstersektoren til fordel for de mindre øer i Det Ægæiske Hav

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2019/93 af 19. juli 1993 om særlige foranstaltninger for visse landbrugsprodukter til fordel for de mindre øer i Det Ægæiske Hav ( 1 ), særlig artikel 7, stk. 5, og ud fra følgende betragtninger: ud fra følgende betragtninger: Ved forordning (EØF) nr. 2019/93 blev der indført en støtteordning for gennemførelse af initiativprogrammer i frugt-, grøntsags- og blomstersektoren til fordel for de mindre øer i Det Ægæiske Hav; der bør fastsættes gennemførelsesbestemmelser for denne ordning; i gennemførelsesbestemmelserne skal det bl.a. fastsættes, hvilke arbejder initiativprogrammerne kan omfatte, hvilke foranstaltninger der skal omfattes af den faglige bistand til producentsammenslutningerne og -organisationerne, hvilken godkendelsesprocedure der skal gælde for initiativprogrammerne, og hvordan programgennemførelsen skal overvåges; i tilfælde af svig bør der anvendes sanktioner; de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager — UDSTEDT FØLGENDE FORORDNING:

Artikel 1

Formålet med de i artikel 7 i forordning (EØF) nr. 2019/93 omhandlede initiativprogrammer er at øge og/eller diversificere produktionen og/eller at forbedre kvaliteten af frugt, grøntsager og blomster i kapitel 6, 7 og 8 i den kombinerede nomenklatur, bortset fra spisekartofler henhørende under KN-kode 0701 90 51, 0701 90 59 og 0701 90 90, læggekartofler henhørende under KN-kode 0701 10 00 og tomater henhørende under KN-kode 0702.

Programmerne omfatter én eller flere af følgende foranstaltninger:

— forøgelse af produktionen gennem nyplantning eller nye afgrøder

— sortsforbedring med henblik på større produktivitet og tilpasning til de lokale forhold og efterspørgslen

— indførelse af dyrkningsmetoder, der er afpasset efter de regionale klimaforhold og fysiske betingelser

— tilplantning og drift af arealer med forsøgsafgrøder i forbindelse med forskningscentre.

Artikel 2

Den forhøjelse af støtten, der er fastsat i artikel 7, stk. 3, i forordning (EØF) nr. 2019/93, udbetales, når initiativprogrammet:

— fremlægges af en producentsammenslutning eller -organisation, der er anerkendt efter henholdsvis Rådets forordning (EØF) nr. 1360/78 ( 2 )og (EØF) nr. 1035/72 ( 3 ), og

— er udarbejdet og gennemføres med bistand fra eller under tilsyn af specialister inden for de pågældende produktioner, og som ikke er medlemmer af sådanne sammenslutninger eller organisationer. Bistanden gælder navnlig ét eller flere af følgende mål: — — produktionsstyring — valg af bedst egnede sorter — dyrkningsmetoder, der er afpasset efter de lokale produktioner og forhold.

Artikel 3

1. Forslag til initiativprogrammer indgives hvert år til de tjenester, som myndighederne udpeger, inden en dato, som disse myndigheder fastsætter. De indgives efter modellen i bilag I og ledsages af alle fornødne og relevante oplysninger.

2. Tjenesterne sørger for:

— at initiativprogrammet stemmer med målene i forordning (EØF) nr. 2019/93 og med bestemmelserne i nærværende forordning

— at der er økonomisk sammenhæng, at forslaget har den fornødne tekniske kvalitet, at skønnene og finansieringsplanen er velbegrundet, og at gennemførelsen er programmeret

— at oplysningerne i forslaget er korrekte.

Tjenesterne foretager fornøden kontrol, herunder i givet fald også kontrol på stedet.

3. Tjenesterne træffer beslutning om godkendelse eller afvisning senest tre måneder efter udløbet af fristen for indgivelse af forslag. De kan gøre godkendelse betinget af, at forslaget ændres, så det kommer til at opfylde EF-bestemmelserne. Beslutningen kan udskydes, hvis der først skal foretages en yderligere gennemgang af forslaget, eller hvis forslaget ændres efter anmodning fra tjenesterne.

4. Tjenesterne sender hvert år Kommissionen en oversigt som vist i bilag I for hvert program, der kan godkendes, mindst 30 dage inden udløbet af den i stk. 3 fastlagte periode. Kommissionen kan anmode om yderligere oplysninger og fremsætte bemærkninger inden udløbet af den periode, der er fastsat for godkendelse eller afvisning af initiativprogrammer.

5. Et program kan ændres under gennemførelsen, hvis det er berettiget af tekniske årsager, idet sådanne ændringer dog ikke må medføre, at den oprindeligt fastlagte gennemførelsesperiode forlænges. Tjenesterne træffer de fornødne foranstaltninger til godkendelse eller afvisning af ændringerne.

Ændringerne godkendes eller afvises efter samme procedure som fastsat i stk. 3 og 4.

6. Under et initiativprograms gennemførelse skal tjenesterne med jævne mellemrum kontrollere, at gennemførelsen skrider planmæssigt frem, at de opstillede tekniske og finansielle krav overholdes, og at bilagene er korrekte. Der skal i gennemførelsesperioden foretages kontrol på stedet af hvert initiativprogram mindst én gang.

7. Producenterne, producentsammenslutningerne eller producentorganisationerne indgiver hvert år støtteansøgninger inden en dato, som tjenesterne fastsætter.

Artikel 4

Tjenesterne sender hvert år senest den 31. oktober en sammenfattende rapport med en status over gennemførelsen af de godkendte programmer og kontrolresultater.

Hvis der under gennemførelsen opstår vanskeligheder, der giver risiko for, at de erhvervsdrivende ikke kan opfylde de indgåede forpligtelser, giver tjenesterne Kommissionen alle oplysninger, der er nødvendige for at evaluere anvendelsen af artikel 7 i forordning (EØF) nr. 2019/93.

Artikel 5

Foranstaltninger, hvortil der ydes støtte fra de eksisterende strukturfonde, eller for hvilke der ansøges om støtte fra disse fonde, er ikke støtteberettigede under denne forordning.

Artikel 6

1. Ansøgningerne om EF-støtte indgives til tjenesterne i Grækenland i overensstemmelse med bilag II.

2. Ansøgningerne ledsages af fakturaer og andre bilag vedrørende de gennemførte foranstaltninger. Fakturaerne og bilagene skal indeholde en henvisning til den del af arealet i initiativprogrammerne, som arbejdstrancherne vedrører.

3. Efter gennemgang af støtteansøgningerne og bilagene udbetaler myndighederne senest to måneder efter støtteansøgningens indgivelse medlemsstatens støtte og EF-støtten, der er fastsat efter artikel 7 i forordning (EØF) nr. 2019/93. Den pågældende medlemsstats finansielle bidrag må ikke udbetales senere end EF-støtten.

Artikel 7

1. Hvis der er blevet ydet uberettiget støtte, inddriver de græske myndigheder de udbetalte beløb, forhøjet med de renter, der er påløbet fra datoen for støtteudbetalingen og indtil den faktiske inddrivelse. I tilfælde af svig anvendes der desuden en bøde på 50 % af det uberettiget udbetalte beløb. Der anvendes den rentesats, som gælder ved tilsvarende inddrivelse efter national ret.

2. Den inddrevne støtte og eventuelle renter og bøde betales til de udbetalende organer eller myndigheder, som trækker beløbene fra de udgifter, der finansieres af Den Europæiske Udviklings- og Garantifond for Landbruget i forhold til EF-finansieringen.

Artikel 8

Myndighederne giver senest tre måneder efter denne forordnings ikrafttræden Kommissionen meddelelse om, hvilke yderligere foranstaltninger de har truffet til gennemførelse af artikel 7 i forordning (EØF) nr. 2019/93.

Artikel 9

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

BILAG I

BESKRIVELSE AF INITIATIVPROGRAMMET

A. Afgrænsning af det berørte geografiske områdeog nøjagtig geografisk identifikation af de parceller, som programmet gælder.

B. Beskrivelse af situationen ved programmets iværksættelse, for så vidt angår følgende: 1. Produktion — antal bedrifter, dyrket areal, hektarudbytte og høstmængde. Oplysningerne gives særskilt for de enkelte produkter — bedrifternes tekniske infrastrukturer. 2. Faglig bistand

C. Produktionspotentiel — mål og afsætningsperspektiver

D. Programmålene, for så vidt angår følgende: 1. Produktionsmidler — forøgelse af produktionen gennem nyplantning eller nye afgrøder — sortsforbedring med henblik på øget produktivitet og en bedre tilpasning til de stedlige betingelser — indførelse af dyrkningsteknik, der er specifik for de regionale klimabetingelser og andre fysiske forhold — plantning og drift af forsøgsafgrøder i forbindelse med forskningscentre. 2. Faglig bistand i forbindelse med produktionen (produktionsplanlægning og dyrkningsteknik).

E. Nødvendige investeringer 1. Samlede omkostninger i forbindelse med programmet og udspecificering på de enkelte planlagte foranstaltninger 2. Forventede omkostninger fordelt på de enkelte gennemførelsesår.

F. Forventede gennemførelsesfrister og gennemførelsens årlige fordeling over et tidsrum på mindst tre år.

BILAG II

STØTTEANSØGNING SOM OMHANDLET I ARTIKEL 3

(initiativprogram)

►M1 ◄

►M1 ◄

( 1 ) EFT nr. L 184 af 27. 7. 1993, s. 1.

( 2 ) EFT nr. L 166 af 23. 6. 1978, s. 1.

( 3 ) EFT nr. L 118 af 20. 5. 1972, s. 1.